Փետրուար ամիսը հարուստ էր այլազան ձեռնարկներով: Վարդանանցի առթիւ, աշակերտները ներկայացուցին Վարդանանց Ճակատամարտի հերոսներն ու ճակատամարտէն տեսարաններ: Աբրահամ Լինքըլնի 200երորդ տարեդարձին առթիւ, Spellman Stamp թանգարանէն, պրն. Հէնրի Լուքաս, այցելեց Քոյրերու Վարժարանը եւ խօսեցաւ դրօշմաթուղթերու մասին: Թաւափող (պասուն) նուագող՝ պրն. Ռոն Յարութիւնեան այցելեց 2րդ դասարանը եւ աշակերտներուն ներկայացուց թաւափողն ու անոր գործածութիւնը: Յարութիւնեան կը նուագէ «Պոսթըն Սիմֆընի» նուագախումբի, «Պոսթըն Փոփս»ի եւ այլ խումբերու հետ: «Շատ տաղանդաւոր անձն մըն է. գիտեմ որ 30 տարի տեւեց որպէսզի ան կատարելագործէ իր տաղանդը», ըսաւ Անի Սարգիս (Բ. դասարանի աշակերտ):